**Vilonya Község Önkormányzata Képviselő-testületének**

**5/2021.(V.28.) önkormányzati rendelete**

**a gyermekszületési támogatásról**

Vilonya Község Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelettel kihirdetett veszélyhelyzetben, az Alaptörvény 32. cikk (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. § Vilonya Község Önkormányzata Képviselő-testülete vissza nem térítendő támogatást (a továbbiakban: gyermekszületési támogatás) nyújt gyermek megszületése esetén a szülőknek, örökbefogadó szülőnek vagy szülőknek, vagy a gyermek gyámjának.

2. § A gyermekszületési támogatásra való jogosultság feltétele, hogy

a) a gyermek születésének időpontjában mindkét szülő,

b) az örökbefogadás időpontjában az örökbefogadó szülő vagy szülők, vagy

c) a gyám kirendelésének időpontjában a gyám

bejelentett vilonyai lakóhellyel rendelkezzen.

3. § A gyermekszületési támogatás összege gyermekenként 40.000.- Ft.

4. § A gyermekszületési támogatást bármelyik szülő, örökbefogadó szülő vagy a gyám igényelheti a gyermek megszületését vagy az örökbefogadás időpontját követő 3 hónapon belül.

5. § (1) A gyermekszületési támogatás iránti kérelmet a Vilonya Község Önkormányzatához kell benyújtani, vagy postai küldeményként feladni (8194 Vilonya, Kossuth u. 18.) e rendelet melléklete szerinti formanyomtatványon.

(2) A kérelemhez mellékelni kell a gyermek születési anyakönyvi kivonatának vagy az örökbefogadás dokumentumának másolatát.

6. § A gyermekszületési támogatásról – a képviselő-testülettől átruházott hatáskörben – a polgármester dönt.

7. § A megállapított gyermekszületési támogatást a döntés véglegessé válását követő 8 napon belül kell folyósítani, kifizetni.

8. § A gyermekszületési támogatásra a jogosultság, a jogosultat érintő jog és kötelezettség megállapítására, továbbá a hatósági ellenőrzésre (a továbbiakban: szociális igazgatási eljárás) az általános közigazgatási rendtartásról szóló törvény (a továbbiakban: Ákr.) rendelkezéseit kell alkalmazni.

9. § Ez a rendelet 2021. június 1. napján lép hatályba.

Fésüs Sándor dr. Guti László

polgármester jegyző